การปรับ oto.ini

## **oto.ini คืออะไร?**

เป็นไฟล์เก็บข้อมูลการตั้งค่าของทุกเสียงในคลังเสียง ว่าตรงไหนเป็นพยัญชนะ ตรงไหนเป็นสระ ตรงไหนที่ตัดออก และตรงไหนที่เสียงคงที่

UTAU สำหรับ Windows จะใช้ชื่อไฟล์ว่า oto.ini

UTAU-Synth สำหรับ macOS จะใช้ชื่อไฟล์ว่า oto\_ini.txt (ซึ่งปกติจะถูกสร้างขึ้นจาก oto.ini โดยอัตโนมัติ)

การปรับ oto ใน UTAU และ UTAU-Synth นั้นเหมือนกัน ดังนั้นในวิกิเพจนี้จะพูดถึงแค่การปรับ oto.ini ใน UTAU

## **เข้าไปปรับ oto.ini ได้อย่างไร?**

**ใน UTAU:**

* Tools > Voicebank Settings จากนั้นจะพบหน้าต่างการปรับ oto.ini

**ใน UTAU-Synth:**

* กด ⌘ + g ที่คีย์บอร์ด จากนั้นจะพบหน้าต่างการปรับ oto\_ini.txt

## **oto.ini เก็บข้อมูลอะไรบ้าง?**

1. **Name** - ชื่อไฟล์เสียง
2. **Alias** - คำแทนที่สามารถเรียกใช้ไฟล์เสียงนั้นได้ เช่น ถ้าชื่อไฟล์เป็นโรมาจิ และ Alias เป็นฮิรากานะ จะทำให้เราสามารถใช้คลังเสียงนั้นกับ UST ทั้งฮิรากานะ และโรมาจิ
3. **Offset** - ส่วนที่จะตัดเสียงออก (ด้านหน้า) ส่วนที่อยู่ภายในส่วน Offset จะถูกข้ามไป และจะไม่ถูกออกเสียงในโปแกรม หรือพูดง่ายๆ คือกำหนดจุดเริ่มต้นของเสียงนั่นเอง
4. **Consonants** - ส่วนที่เป็นพยัญชนะ ส่วนนี้จะถูกเลื่อนออกมาให้ออกเสียงก่อนตัวโน๊ตจะเริ่ม **เป็นส่วนที่สำคัญที่สุดในการปรับ oto** เพราะการที่จะร้องถูกจังหว่ะหรือไม่ จะอยู่ที่การ oto ในส่วนนี้
5. **Cutoff** - ส่วนที่จะตัดเสียงออก (ด้านหลัง) ส่วนที่อยู่ภายในส่วน Cutoff จะถูกตัดออก และจะไม่ถูกออกเสียงในโปแกรม หรือพูดง่ายๆ คือกำหนดจุดสิ้นสุดของเสียงนั่นเอง
6. **Preutterance** - ส่วนที่เสียงยังไม่คงที่ ส่วนนี้เสียงจะไม่ถูกยืดออก (หรือเล่นซ้ำในบาง resampler) ส่วนนี้จะสำคัญมากสำหรับบางภาษา และคำควบกล้ำต่างๆ เช่น kya kyu kyo ในภาษาญี่ปุ่น
7. **Overlap** - ส่วนที่จะ cross fade กับเสียงก่อนหน้า เป็นส่วนที่ทำให้เสียงเชื่อมต่อกัน และจะเล่นก่อนส่วน Consonants

## **ส่วนที่ใช้ปรับ oto.ini** **ในหน้า Voice Configurations**

หน้า Voice Configurations

* **Set** - บันทึกการตั้งค่า กดเมื่อใส่ค่าในช่องแล้วต้องการ save ค่าที่ใส่
* **Clear** - ลบค่าทั้งหมดที่เคย Set ไว้ จะลบค่าทั้งหมดของเสียงนั้น
* **Duplicate** - Copy เสียงนั้น เพื่อตั้งค่าเพิ่มอีกแบบนึง ส่วนมากจะใช้ในการเพิ่ม Alias เช่น เราต้องการใช้ไฟล์ ka.wav ให้ใช้ได้ทั้งคำว่า ka และ ga ให้เรากด Duplicate แล้วแก้ Alias ของตัวที่ Duplicate ออกมา
* **Launch Editor** - เปิดการตั้งค่าต่างๆ ในรูปแบบเส้น Sound Wave หรือแบบ Audio Spectrum

หน้า Editor

* **+** - ซุมเข้า
* **-** - ซุมออก
* **P** - ลองเล่นเสียง
* **s** - เป็นเป็นแบบ Spectrum
* **↑** - กลับไปตั้งค่าเสียงก่อนหน้า
* **↓** - ตั้งค่าเสียงถัดไป

## **การเข้าไปปรับ oto.ini**

1. ปรับ Alias โดยการพิมพ์ลงไปที่ช่อง Alias แล้วกด Set
2. กด Launch Editor จากนั้นดึงแต่ละส่วนออกมาจากขอบเสียงทางซ้าย และขวา
	* เส้นสีแดงคือ Consonants
	* เส้นสีเขียวคือ Overlap
	* ส่วนสีชมพูคือ Preutterance
	* ส่วนสีฟ้าคือ Offset และ Cutoff
3. เมื่อพอใจแล้ให้กด OK

## **การปรับ oto.ini ระบบ CVVC และ VCCV**

การปรับ oto.ini ส่วนตัวสะกด หรือส่วนท้ายของเสียง มีหลักการคือ ควรให้ Overlap แบ่งครึ่งส่วน Consonants พอดี จะทำให้เสียงบัคน้อยลง และจะลดปัญหาของ UST ด้วย

## **โปรแกรมที่ช่วยในการปรับ oto.ini**

* **SetParam** - ช่วยให้การปรับ oto.ini รวดเร็วมากขึ้น มีระบบในการช่วย Alias หลายรูปแบบ และมีระบบช่วยตัดคำใน VCV
* **Moresampler** - ช่วยปรับ oto.ini ระบบ VCV และ Arpasing อัตโนมัติ เพียงแค่โยนคลังเสียงเข้าไปในตัวโปรแกรม

## **อื่นๆ**

อย่างไรก็ตาม การปรับ oto.ini ขึ้นอยู่กับเจ้าของคลังเสียงว่าต้องการให้เสียงออกมาในรูปแบบไหน ควรปรับ oto.ini ตามความเหมาะสมกับคลังเสียงของคนเอง